open-index/open-wikipedia-markdown huggingface dataset:
Brønnøy kirke

**Brønnøy kirke** er en korskirke i stein i nygotisk stil, gjenreist i 1870 med utgangspunkt i ei kirke fra 1200.  (I noen kilder framstilles kirka som et nybygg fra 1870.)
## Historie
Den første kirken på samme sted skal være fra slutten av 1100-tallet. Korveggen og inngangspartiet har en kjerne fra middelalderen. Kirken ligger rett sør for Brønnøysund sentrum, ved foten av Kirkehaugen. Det er gravlund i tilknytning til kirken (i øst og nordøst).

Den første kirken på stedet ble trolig reist i 1184 og kalt Bruneyar, senere nevnt i 1334 og i Aslak Bolts jordebok fra 1432. Brønnøy kirke har hatt brann to ganger etter lynnedslag: Første gang 17. oktober 1772, andre gang lille julaften 1866. Etter brannen i 1772 fikk den et tilbygg på nordsiden kalt Nykirken. I 1866 ble det store skader på deler av muren. Alt inventar gikk tapt ved brannen i 1866. Etter den siste brannen ble kirken modernisert basert på den tids byggeskikker. Den ble utvidet til korskirke ved tilføyelse av tverrarmer på 1800-tallet.

Kirken ble i 2008 åpnet for bruk igjen etter ti års restaurering.  

Kirken har to orgler: det gamle Claus Jensen-orgelet fra 1879 i nordveggen og et nytt (2008), bygget i Danmark og plassert i sørveggen.

Kirken ligger i Brønnøy kommune i Nordland, og hører til Sør-Helgeland prosti.

## Tusenårssted
Kirken er sammen med Brønnøysund gamle kirkested Brønnøy kommunes tusenårssted.

## Bildegalleri

Fil:Alteret i Brønnøy kirke.jpg|Alteret
Fil:Gammelorgelet i Brønnøy kirke.jpg|‎Gammelorgelet (Claus Jensen)
Fil:Nyorgelet i Brønnøy kirke.jpg|‎Nyorgelet bygget i Danmark
Fil:Prekestolen Brønnøy kirke.jpg|Prekestolen
Fil:Bronnoy kirke interior.jpg|Interiørbilde fra før restaureringen
Fil:Brønnøy kirke.jpg|Vårbilde fra vest
Fil:Brønnøy Church.jpg|Bilde fra sør

## Referanser


## Eksterne lenker
* 
* 
* Brønnøy menighet
Bjerke Travbane

**Bjerke Travbane** er hovedarena for travsport i Norge. Den ble åpnet 24. juni 1928 og ligger i Bjerke bydel i Oslo. Banen er 1&nbsp;000&nbsp;m lang, målt 1&nbsp;m fra innerrail. Tribunekapasitet er vel 4&nbsp;000, hvorav 1&nbsp;200 plasser i en innendørs restaurant med utsikt mot banen. 

Travbanen var den første som kunne tilby totalisatorspill på hest i Norge. Etter at Stortinget åpnet for denne muligheten i 1927 gjennom Totalisatorloven, fikk travsporten inntekter som kunne holde sporten i live. Travbanen eies av Det Norske Travselskap (grunnlagt 1875) gjennom eiendomselskapet Bjerke Travbane Eiendom AS. 

Før i tiden ble det også holdt bil- og motorsykkelløp på banen.

På det meste hadde travbanen en tomt på vel 500 mål. I dag er det 220 mål som brukes til travformål. Antall travhester oppstallet på banen varierer, men det kan stå opptil 200 hester på banen. Det er dermed det største treningsanlegg for hest i Norge.

Fast løpsdag på Bjerke er onsdag, lunsjtrav på torsdager og i tillegg flere søndager og lørdager. Store løpsdager er Oslo Grand Prix andre helg i juni, Norsk Travderby og Norsk Travkriterium andre helg i september. Antall løpsdager er ca. 100 per år.

På Bjerkebanen finnes også Hestesportens Hus, som ble åpnet av kong Harald V 25. juni 2003.

Det tyske Neue Deutsche Härte-bandet Rammstein holdte konsert på travbanen 24. juli 2022. 60 000 publikummere var til stede, og ble med det største konserten i Norge med betalende publikum.

## Storløp på Bjerke Travbane
### Kaldblods
* Norsk Travkriterium 3-årige
* Norsk Travkriterium/Hoppeavdeling 3-årige hopper
* Norsk Travderby 4-årige
* Hoppederby 4-årige hopper
* Jacob Meyers Pokalløp Elite (kan kun vinnes 1 gang)
* Lars Laumbs Løp Elite (kan kun vinnes 1 gang)
* Alm Svartens Æresløp Elite

### Varmblods
* Norsk Travkriterium 3-årige
* Norsk Travkriterium/Hoppeavdeling 3-årige hopper
* Norsk Travderby 4-årige
* Hoppederby 4-årige hopper
* Oslo Grand Prix Elite

## Norgesrekorder på Bjerke Travbane

## Referanser


## Eksterne lenker
* 
* Bjerkebanen – Bjerke Travbane
Torghatten

:*For selskapet, se [[Torghatten (selskap)]]*.
**Torghatten** er et fjell på øya Torget sørvest i Brønnøy kommune i Nordland. Det har en høyde på 258 meter over havet. Fjellet er kjent for sitt karakteristiske hull, som går tvers gjennom fjellet. Dette hullet, som er 160 meter langt, 35 meter høyt, og 20 meter bredt, ble skapt i istiden. Is og vann gravde møysommelig i de løse bergartene, mens de hardere bergartene i fjellets topp stod imot.

Torghatten er et populært turistmål hvor det i gjennomsnitt er omtrent 100&nbsp;000 besøkende hvert år. Gangturen opp til hullet skjer på en godt opparbeidet sti, og tar rundt 20 minutter. Hvis man går opp på den ene siden, ned på den andre siden og rundt Torghatten tar det omtrent 1 time.

Fjellet har fått sitt navn etter sin beliggenhet på øya Torget (Torg-) og at det kan minne om en fasong som en hatt(-hatten), altså Torghatten. Torghatten er med i sagnet om De syv søstre. Det finnes et sagn om Torghatten som sier at Vågakallen skulle skyte med pil og bue mot Lekamøya. Da tok Skarsfjellgubben av seg hatten og kastet den mot pila. Pila dro igjennom hatten og landet på Torget. 

6. mai 1988 skjedde den såkalte «Torghatten-ulykken», da et Dash 7-fly fra Widerøe styrtet i fjellet på vei fra Namsos til Brønnøysund. Alle de 36 i flyet omkom, noe som gjør dette til en av de alvorligste ulykkene i norsk sivil luftfart (2021).

## Referanser




## Eksterne lenker
Sagnet om Nordlandsfjellene

## Galleri

Fil:Torghatten hol.jpg|Inne i hullet sett mot åpningen i sørvest
Fil:TorghattenFraSør.jpg|Torghatten i mai 2007 sett fra sørvest langs gangstien
Fil:Torghatten im Februar 2005.jpg|Torghatten i februar 2005 sett fra båtleia i sørvest
Fil:Brønnøy Torghatten - NB MS G3 0005.jpg|Torghatten rundt århundreskiftet.
Gabhran av Dalriada

**Gabhran mac Domangart** (død ca. 558) var konge av Dalriada i dagens Skottland fra ca. 538 til sin død.

Han var sønn av Domangart I. Ved farens død ble Comgall mac Domangart, antagelig Gabhrans bror, innsatt som konge, og Gabhran tok over ved hans død.

Han ble etterfulgt av Conall I, som i sin tur ble etterfulgt av Gabhrans sønn Aedan.

## Referanser
Conall I av Dalriada

**Conall mac Comgall** (død ca. 574) var konge av Dalriada i dagens Skottland fra ca. 558 til sin død.

Det kan ha vært Conall som ga øya Iona til Columba.

Han var sønn av Comgall, som var konge til ca. 538, og ble etterfulgt av sin bror Gabhran. Conall I etterfulgte sin onkel ved dennes død, og ble selv etterfulgt av sin fetter Aedan.

## Referanser
Comgall av Dalriada

**Comgall mac Domangart** (død ca. 538) var konge av Dalriada i dagens Skottland fra ca. 507 til sin død. I en kilde sies det at han døde i det 35. året av sin regjeringstid.

Han var sønn av Domangart I, som han etterfulgte. Han ble selv etterfulgt av sin bror Gabhran.

## Referanser
Liste over Dalriadas konger

**Listen over Dalriadas konger** omhandler konger av Dalriada i dagens Skottland. Dette kongedømmet ble grunnlagt av emigranter fra Irland, og det er grunn til at anta at det dreier seg om en fortsettelse av en eldre kongelinje.

Etter den siste kongens død ble hans arving konge av hele Skottland under navnet Kenneth I.

De fleste årstall i listen er omtrentlige, da det ikke finnes sikre kilder.

* Fergus I av Dalriada 500-501
* Domangart I av Dalriada 501-507
* Comgall av Dalriada 507-538
* Gabhran av Dalriada 538-558
* Conall I av Dalriada 558-574
* Aedan av Dalriada 574-608
* Eochaid I av Dalriada 608-629
* Connad av Dalriada 629
* Domnal av Dalriada 629-642
* Ferchar I av Dalriada 642-650
* Dunchad av Dalriada 650-654
* Conall II av Dalriada 650-660
* Domangart II av Dalriada 660-673
* Maelduin av Dalriada 673-688
* Domnall av Dalriada 688-695
* Ferchar II av Dalriada 695-697
* Eochaid II av Dalriada 697
* Ainbcellach av Dalriada 697-698
* Fiannamail av Dalriada 698-700
* Selbach av Dalriada 700-723
* Dungal av Dalriada 723-726
* Eochaid III av Dalriada 726-733
* Alpin I av Dalriada 733
* Muiredach av Dalriada 733-736
* Eogan av Dalriada 736-739
* Aed av Dalriada 739-778
* Fergus II av Dalriada 778-781
* Eochaid IV av Dalriada 781
* Konstantin av Dalriada 781-820
* Oengus av Dalriada 820-834
* Drust av Dalriada 834-837
* Eoganan av Dalriada 837-839
* Áed mac Boanta ca. 835–839
* Alpin II av Dalriada 839-841
Max Brod

**Max Brod** (1884–1968) var en tyskspråklig bøhmisk forfatter og komponist som i dag er mest kjent for sin tilknytning til Franz Kafka.

## Liv
Brod ble født den 27. mai 1884 i Praha, inn i en jødisk familie. Han fullførte et jus-studium i 1907 og studerte dessuten musikkvitenskap, komposisjon og klaver, og var en utmerket pianist. Som overbevist sionist ble han i 1918 medlem av *Jüdische Nationalrat*. Han arbeidet i statsforvaltningen, og fra 1924 bidro han som kritiker for *[[Prager Tagblatt]]*. 

Da nazistene invaderte Tsjekkoslovakia i 1939, flyktet Brod til Tel Aviv og bodde der resten av sitt liv.

## Virke
I sin egen levetid ble Brod regnet som en vellykket forfatter, men verkene hans er stort sett glemt. Heller ikke Brods komposisjoner er mye påaktet; det dreier seg om sanger, arbeider for klaver, og musikk for sitt eget skuespill. 

Brods hovedbetydning hviler  på hans rolle som ivaretaker av Franz Kafkas etterlatte manuskripter. Mot Kafkas uttrykkelige ønske tok Brod vare på de upubliserte verkene hans, redigerte og publiserte dem. I 1937 skrev han den første biografien om vennen: *Franz Kafka, eine Biograpie*.

I nært samarbeid med Leoš Janáček oversatte Brod fem av komponistens tsjekkiske operalibretti til tysk. Siden tsjekkiskspråklige operaer var utenkelige utenfor det tsjekkiske språkområdet, hjalp han med det Janáček fram til internasjonalt ry. Brod skrev også den første Janáček-biografien, samt flere andre publikasjoner om ham. Brod skrev dessuten en studie om Gustav Mahler, *Beispiel einer Deutsch-Jüdischen Symbiose* (1961). Han hjalp også komponisten Jaromír Weinberger fram, og regnes som den som oppdaget dikteren Franz Werfel.

## Referanser


## Litteratur
* 

## Eksterne lenker
* 
* 
* 
* 
* 
* 
*
Loch Lomond

**Loch Lomond** er en innsjø i Skottland. Den har et overflateareal på omkring 71 millioner m² og et volum på 2,6 km³ dette gjør den til Storbritannias største innsjø. Den største innsjøen på De britiske øyer er imidlertid Lough Neagh i Nord-Irland.

Loch Lomond-whisky destilleriet henter vann fra Loch Lomond.

## Eksterne lenker
*
Domangart I av Dalriada

**Domangart mac Ferguso** eller **Domangart Réti** (død ca. 507) var konge av Dalriada, et gælisk rike i vestlige delen av dagens Skottland. Han etterfulgte sin far, Fergus Mór, Dalriadas første konge, en gang rundt 501 og styrte fram til sin død, ca. 507.

Beda synes omtale ham som *Reuda dux*. Dux hadde vanligvis betydning «leder», ikke konge. Krigshøvding er kanskje en mer rimelig tittel, men tradisjonen har posthumt plassert Fergus som Dalriadas første konge, og kongelistene Domangart Réti som hans sønn, og har således betydning for senere skotske genealogier.

Han hadde minst to sønner: Comgall og Gabrán, begge ble konger etter hverandre. *Vita* eller helgenbiografien til sankt Patrick, *Vita tripartita Sancti Patricii*, hevder at han var tilstede ved helgenens død, ca. 493. Ved sin egen død ble han etterfulgt av sin sønn Comgall i Argyll.

Hans tilnavn, *Réti*, opptrer i Adomnáns *[[Columba av Iona|Livet til sankt Columba]]* i formen *Corcu Réti*, og er kanskje en henvisning til Dál Riata. Corcu, er en gammelirsk (primitiv irsk) betegnelse for en slektsgruppe. Det er vanligvis kombinert med navnet til en guddom eller mytisk stamfar. Det synes å være tilsvarende som begrepet Dál. Alternativt, framfor å representere et alternativ navn for alle fra Dál Riata, kan det være at Corcu Réti var navnet gitt til den slektsgruppen som senere ble delt for forme Cenél nGabráin av Kintyre og Cenél Comgaill av Cowal, således ekskludere Cenél nÓengusa av Islay og Cenél Loairn av midtre og nordlige Argyll.

## Referanser
Liste over innsjøer i Storbritannia

**De største innsjøene i Storbritannia**

## Storbritannia

## England og Wales

## Største vannreservar i Storbritannia
Lough Neagh

**Lough Neagh** (irsk: *Loch Neathach*) er den største innsjøen på på øya Irland og i Storbritannia. Den har et overflateareal på 392 km2 og forsyner 40 % av Nord-Irlands vann. Innsjøen er den 15. største ferskvannsinnsjøen i EU, og den 31. største i Europa. Dens viktigste tilsig kommer fra elvene Bann og Blackwater, og dens viktigste utstrømning er Lower River Bann. Navnet kommer fra irske *Loch nEachach*, som betyr «Eachaidhs innsjø». Innsjøen eies formelt av jarlen av Shaftesbury og administreres av Lough Neagh Partnership Ltd.

Den er veldig grunn med gjennomsnittlig dybde på 9 m, på det dypeste 25 m. Den ligger i Nord-Irland, 30 km vest for Belfast. Fem av de seks grevskapene i Nord-Irland har kystlinje mot sjøen; Antrim, Armagh, Down, Londonderry og Tyrone. Av byer og landsbyer ved Lough Neagh kan nevnes Antrim, Crumlin, Toomebridge, Ballyronan, Ballinderry, Moortown, Ardboe, Maghery, Lurgan og Magherafelt.

Den viktigste vanntilførselen er fra elven Bann, som også fortsetter ut fra Lough Neagh. 

Innsjøen blir mye brukt til båtliv og fritidsaktiviteter, selv om sjøen kan bli relativt grov i urolig vær. Den blir også brukt som ferskvannskilde av *North Ireland Water Ltd.*

Fiske etter ål har vært en viktig næringsvei på Lough Neagh i flere hundre år.

En vikingflåte nådde innsjøen i 839 og 840/41 i det som regnes som Den andre vikingtiden, og vikinger etablerte for en tid kontroll over det omkringliggende landskapet.

Ifølge en gammel irsk legende ble innsjøen dannet ved at kjempen Fionn mac Cumhaill (*Finn McCool*) tok en stor neve jord og kastet den etter en skotsk rival. Han bommet, jordklumpen landet i Irskesjøen og ble til øya Man. Lough Neagh oppsto da vann fra Bann fylte gropen etterpå.

## Referanser
Connad av Dalriada

**Connad Cerr** (død 629) var konge av Dalriada i dagens Skottland.

Connad befant seg ca. 627 på Irland der han kjempet sammen med *Dál Riata*, de skotske dalriadenes frender, mot Fichna mac Deman. Han vant over dem i slaget ved Ard Corann.

Da kong Eochaid I av Dalriada døde i 629 fikk Connad makten i Dalriada; det er ikke klart hva slags, om noe, slektskap det var mellom de to. En kilde regner Connad som sønn av Eochaid.

Han forble i Irland en stund til, og kjempet i slaget ved Fid Eoin, sammen med blant annet Oswald, sønn av Æthelfrith av Northumbria, som levde i eksil. Etter bare omkring tre måneder som konge ble han beseiret og drept.

Han ble etterfulgt av Domnal Brecc.

## Referanser
Eochaid I av Dalriada

**Eochaid Buide** (død 629) var konge av Dalriada i dagens Skottland fra 608 til sin død. Tilnavnet *Buide*, «den gule», viser til hårfargen hans. Eochaid omtales i Ulsterannalene som konge av pikterne.

John av Fordun skrev på 1300-tallet en oversikt over skotske konger. Eochaid kan være identisk med den John kaller «Eugenius IV».

Han var sønn av Aedan, og overtok tronen etter ham. Eochaid ble etterfulgt av Connad; det er usikkert hvilket, om noe, slektsforhold det er mellom dem. Connad kan ha vært hans sønn.

## Referanser
Dunchad av Dalriada

**Dunchad mac Conaing** (død 654) var konge av Dalriada i dagens Skottland fra ca. 650 til sin død. Han styrte kongedømmet sammen med Conall II og Dunchad ble beseiret og drept av Talorcan mac Enfrith, pikternes konge, i slaget ved Strath Ethairt. Conall II hersker deretter alene fram til sin død i 660.

Dunchads død er omtalt i Tigernach-annalene i 654: «... there fell Dúnchad, son of Conaing, and Congal, son of Ronan». John Bannerman har ment at denne Dunchad var samme person som den Dunchad eller Dungal som er nevnt som hersker sammen med Conall Crandomna. Dúnchad mac Conaing er også nevnt i Senchus fer n-Alban: «These are the sons of Conaing, son of Áedán mac Gabráin|Áedán .i. Rigallán, Ferchar, Artán, Artúr, *Dondchad*, Domungart, Nechtan, Ném, Crumíne.»

Kilden *Synchronisms of [[Flann Mainistrech]]* nevner imidlertid Dúnchad mac Dubáin som konge, mens *[[Duan Albanach]]* assosierer navnet Dúngal med Conall. Dubán avledet kortform av Dub og representere et tilnavn («little Black»). En alternativ rekonstruksjon kan også gjøre Dunchad til en etterkommer etter Áedán mac Gabráin's bror Eoganán.

Han er antatt å ha hatt minst en sønn, Conall Cáel (død 681), og det er mulig at han var bestefar eller oldefar til Fiannamail ua Dúnchado og en av forfedrene til Dúnchad Bec, skjønt dette bestrides av Bannerman og A. O. Anderson.

## Referanser
Conall II av Dalriada

**Conall Crandomma** (død 660) var konge av Dalriada i dagens Skottland fra ca. 650 til sin død.

Han hersket fram til 654 sammen med Dunchad, men det året falt hans medkonge i slaget ved Strath Ethairt.

Han ble etterfulgt av Domangart II. Han var bror av Domnal Brecc.

## Referanser
Domangart II av Dalriada

**Domangart mac Domnal** (død 673) var konge av Dalriada i dagens Skottland fra ca. 660 til sin død. Han er en av få konger som i samtidige annaler kalles «konge av Dal Riata».

Det er sannsynlig at han var sønn av Domnal Brecc av Dalriada, som var konge fra 629 til 642. Han etterfulgte Conall II. Han ble selv etterfulgt av Maelduin.

## Referanser
Domnall av Dalriada

**Domnall Dond** (død 695) var konge av Dalriada i dagens Skottland fra ca. 688 til sin død.

Det er sannsynlig at han var sønn av Conall II. Han etterfulgte sin bror Maelduin, og ble selv etterfulgt av Ferchar II.

## Referanser
Maelduin av Dalriada

**Maelduin mac Conall** (død 688) var konge av Dalriada i dagens Skottland fra ca. 673 til sin død.

Det er sannsynlig at han var sønn av Conall II. Han etterfulgte Domangart II, og ble selv etterfulgt av sin bror Domnall Dond.

## Referanser
Ferchar I av Dalriada

**Ferchar mac Connad** (død ca. 651) var konge av Dalriada i dagens Skottland fra ca. 642 til sin død.

Han var sønn av Connad Cerr. Han ble selv etterfulgt av Dunchad og Conall II, som styrte landet sammen.

## Referanser
Ferchar II av Dalriada

**Ferchar Fota** (død 697) var konge av Dalriada i dagens Skottland fra ca. 695 til sin død.

Han etterfulgte Domnall, og ble selv etterfulgt av Eochaid II.
Personlig datanett

Et **personlig datanettverk** (engelsk *personal area network*, forkortet PAN) er et datanettverk for kommunikasjon mellom enheter (inkludert mobiltelefoner, nettbrett, datamaksiner og hodetelefoner) som er nært inntil en person innenfor et begrenset område på bare noen få meter

### Trådløst
PAN kan være sammenkoblet krever det at en Bluetooth-enhet er aktivert, noe som fjerner behovet for kabler. Dette fungerer også ved bruk av trådløs teknologi som IrDA eller ZigBee.

### Kablet
Pan kan fungere kablet med databusser som USB eller FireWire, for enheter som er i nærheten av bruker og arbeidsplassen.

## Referanser
Eochaid II av Dalriada

**Eochaid II**, med tilnavnet «Kroknese» (død ca. 697) var konge av Dalriada i dagens Skottland i 697. Han var sønn av Domangart, sønn av Domnal Brecc.

John av Fordun skrev på 1300-tallet en oversikt over skotske konger. Eochaid kan være identisk med den John kaller «Eugenius V».

Han etterfulgte Ferchar II, og ble selv etterfulgt av Ainbcellach.

## Referanser
Fiannamail av Dalriada

**Fiannamail mac Conall** (død 700) var konge av Dalriada i dagens Skottland fra ca. 698 til sin død. Han kan ha vært sønnesønn av Dunchad (d.654).

Han etterfulgte Ainfcellach, og ble selv etterfulgt av Selbach.

## Referanser
Selbach av Dalriada

**Selbach mac Ferchar** (død 723) var konge av Dalriada i dagens Skottland fra ca. 700 til sin død.

Han etterfulgte Fiannamail, og ble selv etterfulgt av sin sønn Dungal.
Ainfcellach av Dalriada

**Ainfcellach mac Ferchar** (død 719) var konge av Dalriada i dagens Skottland fra ca. 697 til 698. Han regjerte ett år før han ble tatt til fange og sendt i eksil til Irland.

Han var sannsynligvis sønn av Ferchar II. Ainfcellach etterfulgte Eochaid II, og ble selv etterfulgt av Fiannamail.

## Referanser
Dungal av Dalriada

**Dungal mac Selbach** (død 726) var konge av Dalriada i dagens Skottland fra ca. 723 til sin død.

Han etterfulgte sin far, Selbach, og ble selv etterfulgt av Eochaid III.

## Referanser
Alpin I av Dalriada

**Alpin mac Eochaid** (død ca. 733) var konge av Dalriada i dagens Skottland. Han ble innsatt som konge samme år som han døde. 

Han etterfulgte sin far, Eochaid III, og ble selv etterfulgt av Muiredach.
ZigBee

**ZigBee** er en kommunikasjonsprotokoll for trådløse personlige datanettverk (WPAN). Denne protokollen er enklere og billigere enn andre WPAN protokoller, som f.eks. Bluetooth.

En av de store fordelene med denne protokollen er at den trekker lite strøm. Det gjør den egnet for batteridrevne apparater eller apparater som sender data kontinuerlig. Eksempler kan være fjernkontroller, alarmer, lysstyring, sensorer, adgangskontrollere, automatisering i bygninger, smarthus, og så videre. Dette er enheter som krever små datapakkeoverføringer og ofte rapporterer inn til et sentralt system. ZigBee er blant annet brukt i fjernkontroller til Xbox og PlayStation. Zigbee er også mye benyttet som kommunikasjonsprotokoll i trådløse sensornettverk.

ZigBee er basert på IEEE 802.15.4-standarden og har en rekkevidde på opp til 100&nbsp;m. I spesifikasjonen er hastigheten ved 78&nbsp;m spesifisert til maksimalt 250&nbsp;kbps.

Det kan opprettes nettverk mellom ZigBee-noder, og det kan være så mange som 65&nbsp;000 noder i nettet.
I Europa bruker ZigBee 16 kanaler i ISM frekvensbåndet 2,4&nbsp;GHz, og 1 kanal på 20&nbsp;kbps på 868&nbsp;MHz. I USA brukes 915&nbsp;MHz i tillegg til 2,4&nbsp;GHz.

Tilkoblingen mellom ZigBee-noder tar bare 30&nbsp;ms, i forhold til 3&nbsp;s med Bluetooth. 

En vanlig Zigbee-node skal angivelig klare seg med bare 10 % av programvaren som en Bluetooth-node bruker, mens de enkleste klarer seg med bare 2 %. Men i virkeligheten ligger programstørrelsen på ca. 50 % av Bluetooth-programmet.
Bluetooth og ZigBee har derfor forskjellige bruksområder.

## Eksterne lenker
* 
* Zigbee a wireless mesh network (død lenke)
* Zigbee a wireless mesh network (spanish)
Brigade

En **brigade** er en større militæravdeling (forband), ofte bestående av flere bataljoner eller regimenter. En brigade blir normalt ledet av en oberst eller brigader.   

Brigadene er ikke fastsatt i størrelse, men norsk standard tilsier gjerne rundt – soldater. Ordet kommer ifra det italienske ordet *brigata* (strid). Man skiller mellom selvstendige og uselvstendige brigader. En selvstendig brigade disponerer støttefunksjonene den trenger selv, som logistikk, artilleri og annen støtte. En uselvstendig brigade trenger en (Divisjon) overbygning som kan bidra med støtte.

## Norske forhold

Marine Corps Prepositioning Program–Norway er et amerikansk forhåndslagret utstyrslager i Trøndelag på brigadenivå. 

I 2003 ble Brigade Nord igjen som den eneste brigaden i det norske forsvaret. Ved behandlingen av langtidsplanen for forsvarssektoren 2025-2036 vedtok Stortinget 11. juni 2024 at det skal opprettes to nye brigader i Norge, Finnmarksbrigaden og Brigade Sør. Finnmarksbrigaden skal være etablert innen 2032 og Brigade Sør skal bygges gradvis opp frem mot 2036. 

## Referanser
Eochaid III av Dalriada

**Eochaid mac Eochaid** (død 733) var konge av Dalriada i dagens Skottland fra ca. 726 til sin død.

John av Fordun skrev på 1300-tallet en oversikt over skotske konger. Eochaid kan være identisk med den John kaller «Eugenius VI».

Han etterfulgte Dungal, og ble selv etterfulgt av sin sønn Alpin.

## Referanser
IrDA

**IrDA** er en fellesbetegnelse på en gruppe protokoller for dataoverføring via infrarødt lys, til bruk i for eksempel personlige datanettverk. Protokollene er utarbeidet av diverse arbeidsgrupper i organisasjonen *Infrared Data Association*.

## Eksterne lenker
*
Bodensjøen

**Bodensjøen** (tysk: *Bodensee*, fransk *Lac de Constance* (herav også engelsk: *Lake Constance*)) er en innsjø på grensen mellom Tyskland, Østerrike og Sveits. Den er fordelt over de sveitsiske kantonene Thurgau og St. Gallen, den østerrikske delstaten Vorarlberg og de tyske delstatene Baden-Württemberg og Bayern.

## Navnet
Sjøens navn stammer fra en av de eldste landsbyene ved dens bredd, Bodman som ligger i den vestlige enden av Überlingersjøen. Tidligere navn på sjøen var Bodman- og Bodansjøen; navnet blir brukt for første gang i år 830. Høydedraget som skiller Überlingersjøen fra Untersee, heter frem til i dag  Bodanryggen. I romertiden ble sjøen kalt *Lacus Brigantia* eller *Lacus Brigantinus* etter byen Bregenz eller som for *Pomponius Mela* Lacus Venetus i motsetning til *Untersee* Lacus Acronius. I andre europeiske språk ble sjøen oppkalt etter den største byen ved dens bredder, Konstanz. På fransk ble navnet da *Lac de Constance*, på engelsk *Lake Constance*, på italiensk *Lago di Costanza*, på portugisisk *Lago de Constança* og på spansk *Lago de Constanza*. På schwabisk kalles sjøen også *Schwäbisches Meer* (Den schwabiske sjø). Navnet er ikke i vanlig bruk på grunn av sjøens beliggenhet og posisjon som grensesjø.

## Bilder

Fil:Bodensee radolfzell segelboot.JPG|Seilparadiset Bodensjøen. (Radolfzell)
Fil:Radolfzell Uferpromenade4.JPG|Det er mulig å sykle rundt Bodensjøen.
Fil:Radolfzell Uferpromenade 3.JPG|Stranden ved Radolfzell.
Fil:Radolfszell uferpromenade.JPG|Strand ved Bodensjøen.


## Referanser


## Litteratur
* Balze, Andreas og Fischer, Gerhard: *Bodensee*, Dumont Reise-Taschenbücher, Köln 1995 ISBN 3-7701-3213-0
* Graf-Schelling, Claudius: *Die Hoheitsverhältnisse am Bodensee unter besonderer Berücksichtigung der Schiffahrt*, Schulthess Polygraphischer Verlag, Zürich 1978 ISBN 3-7255-1914-5
* Bodenseepegel seit 1999 um 80 Zentimeter gesunken. In dpa-Meldung (z. B. FR) zur Fachtagung in Konstanz vom 14.07.2006

## Eksterne lenker
* 

* Internationale Bodenseekonferenz
* Statistikplattform Bodensee
* BodenseeWeb: Informationen des Ministeriums für Umwelt Baden-Württemberg
* BodenseeOnline
* Informationen über die Bodenseeschifffahrt
* Artikel über die zwischenstaatliche Aufteilung 
* Aktuelle und historische Pegelstände von allen wichtigen Pegelstationen des Bodensees
* Webcams am Bodensee
* Virtueller Rundflug über dem Bodensee
Radio Norbatt

**Radio Norbatt** var en norsk nærradiostasjon i den norske FN-bataljonen i Libanon. Stasjonen var bemannet med frivillig mannskap under ledelse av bataljonens presse- og informasjonsoffiser som ansvarlig redaktør. Normal sendetid var fra ca. kl. 06.30 til ca. kl. 24.00. Mesteparten av tiden sendte den på 98 MHz i FM-båndet. Senderen var en ombygget mellombølgesender fra NRK Sameradio i Karasjok. Radio Norbatt var i drift fra juni 1979 til ut nov. 1998 da nordmennene trakk seg ut. 

Radio Scorpio var den andre norske nærradiostasjonen i Libanon.
Norway Place

**Norway Place** *(tidligere Norbatt plass)* er en plass i den libanesiske småbyen Ebel es-Saqi som er opprettet av de lokale myndighetene til ære for Norge og den norske FN-bataljonen som sørget for fred og stabilitet i det krigsherjede området. Midt på plassen er det mellom to bueganger en liten park med en fontene.

## Referanser
Justisdepartement

Et **justisdepartement**, eller **justisministerium**, er et departement som har det nasjonale ansvaret for forvaltning av justissaker.

## Justisdepartementer (utvalg)
* Justis- og beredskapsdepartementet (Norge)
* Justisdepartementet (Sverige)
* Justisdepartementet (USA)

## Justisministerier (utvalg)
* Justisministeriet (Danmark)
* Justisministeriet (Storbritannia)

## Referanser
Banana Airlines

**Banana Airlines** er en norsk popgruppe fra Stokmarknes. Gruppen ble dannet av frontfiguren Kai Kiil og flere tidligere medlemmer fra popbandet ZOO i 1982. Den hadde sin storhetstid på 1980- og begynnelsen av 1990-tallet med låter som «En glad calypso om våren» og «Nordmenn er gale». 

Gruppen var med i den norske filmen *[[Kill Buljo]]* fra 2007 hvor den blant annet fremfører sangen «Jompalaya».

## Medlemmer
### Nåværende medlemmer
* Kjetil Andreassen: gitar
* Stig Harald Andreassen: bass
* Sverri Dahl: tangenter
* Rudi Høynes: trommer

### Tidligere medlemmer
* Royer Larsen: bass
* Dag Christensen: bass
* Alf Eriksen: tangenter
* Roy Stenersen: gitarer
* Kai Kiil: vokal

## Diskografi
*1983 – *[[På vingene]]*
*1984 – *[[På nye eventyr (Banana Airlines)|På nye eventyr]]*
*1985 – *[[Vi kommer snart på hjem]]*
*1988 – *[[Banana Airlines flyr igjen]]*
*1989 – *[[Hjelp vi flyr! (album)|Hjelp vi flyr!]]*
*1994 – *[[Kommer plutselig tilbake]]*
*1996 – *[[Banana Airlines går i lufta]]*
*2001 – *[[Fest sikkerhetsbeltet]]*
*2008 – *[[Beste (Banana Airlines)|Beste]]*
*2014 – *[[30 år i lufta]]*

## Eksterne lenker
* 
*  Omtale i ''Norsk pop- og rockleksikon'' fra 2005
*  Hjemmeside
Christian Selmer

**Christian August Selmer** (1816–1889) var en norsk politiker og jurist, mest kjent som Norges statsminister fra 1880 til 1884.

Han vokste opp i Halden og var sakfører, senere byfogd og magistrat, i Drammen.

Selmer var stortingsrepresentant fra 1871 til 1874 og medlem av regjeringen fra 1874 til han overtok regjeringsledelsen som statsminister i 1880.

Under den bitre kampen om statsrådenes adgang til Stortinget ble tatt ut riksrettstiltale mot regjeringen Selmer, som i 1884 ble dømt til å ha sitt «embete forbrutt», først og fremst for å ha frarådet sanksjon i statsrådssaken. Kongen, Oscar II så seg til slutt nødt til å avskjedige regjeringen Selmer. Deretter ble Selmer fradømt sitt embete og kort tid etter utnevnt til generalauditør for hær og marine.

Da Høyre ble organisert som landsparti høsten 1884, var Selmer ønsket som formann i sentralstyret av de mest konservative. Han sa seg villig, men et overveldende flertall på landsmøtet valgte Emil Stang, som godtok den nye parlamentariske skikken.

Han ble tildelt den svenske Serafimerordenen ca. en måned etter dommen i riksretten. Han hadde fra før storkorset av St. Olavs Orden (1882), og var dessuten kommandør av Nordstjerneordenen.

Hans våpenplate henger fortsatt i Riddarholmskyrkan, Stockholm, og viser en variant av hans slektsvåpen sammenføyd med morsslekten Vibes våpen. Amtmann Joachim Christian Vibe var hans morfar.

## Statsrådposter
* Utnevnt til statsråd fra 29. juli 1874; sjef for Armédepartementet
* Fra 26. mai til 5. juni og fra 6. til 21. juli 1875; medlem av svensk-norske interimsregjeringer
* Fra juli 1875; sjef for Indredepartementet
* Fra august 1876; ved statsrådsavdelingen i Stockholm
* Fra august 1877; sjef for Justisdepartementet
* Fra august 1878; sjef for Indredepartementet
* Fra september 1879 til september 1880; sjef for Armédepartementet
* Fra 13. juni til 13. oktober 1879; også sjef for Revisjonsdepartementet
* 11. oktober 1880 utnevnt til statsminister i Christiania
* 11. mars 1884 avskjed etter riksrettsdom

## Litteratur om slekt og våpenskjold
* *Stamtavle over de norske forgreninger av Selmer-slekten*, Oslo 1943
* Hans Cappelen: «Norske Serafimerridderes våpenskjold», *[[Heraldisk Tidsskrift]]*, bind 2, side 240-241, København 1965-1969, med omtale av slektsvåpenet og hans versjon med en delfin rundt en nedvendt pil.
* Per Nordenvall: *Kungliga Serafimerorden 1748-1998*, Stockholm 1998, side 368-369, med fargefoto av hans ridderplate med slektsvåpenet (kombinert med Vibes skjoldfigurer) som henger i Riddarholmskyrkan, Stockholm.

## Referanser




## Eksterne lenker
* 
*
3 Busserulls

**3 Busserulls**, også kjent som **Busserulls**, er en gruppe underholdnings- og plateartister fra Karmøy i Rogaland.

## Utvikling og plateutgivelser
Trioen opptrådte sammen for første gang 2. juledag 1962 under et juleshow for Åkra Idrettslag på Åkrehamn, Karmøy. De tok navn etter sangen *Tresko og busserull*. Karl Magnus Sjøen (1944–2002) entret scenen og sang Chat Noir-viser sammen med Oddvar Andreassen og Sverre Jensen (1944 –1968). Sverre Jensen døde i en trafikkulykke i 1968, og de to andre medlemmene av gruppen la virksomheten på is frem til 1975, da Sjøen og Andreassen startet opp Busserulls på nytt sammen med Lasse Pedersen.

Pedersen sluttet i gruppen i 1977, og Gunnar Andersen ble nytt medlem. Gruppen gikk da over til mer revyaktige sceneshow med masser av kostymeskift. I 1985 sluttet Oddvar Andreassen, og Reidar Brendeland tok hans plass. Brendeland var med i to år før han gikk tilbake til sin tidligere gruppe, Vestlandsfanden.

Gruppen fortsatte da som duo, med det forkortede navnet «Busserulls», men tok en pause i 1990 da Karl Magnus Sjøen ble alvorlig syk. Midt på 1990-tallet var gruppen aktiv i noen få år med Eigil Fagerland som nytt medlem sammen med Sjøen. Duoen ga ut *Bill. mrk. «krisehjelp»* i 1997, men måtte trappe ned like etter på grunn av Sjøens sykdom. 

I 2000 kom samlealbumet *Kan du huska 3 Busserulls, 47 beste*. I den forbindelse gjenopplivet Gunnar Andersen *3 Busserulls* sammen med Tore Handeland og Geir Halleland. Med denne besetningen ga gruppen ut albumet *Gudsord fra landet* i 2004. Senere ble Jostein Hveding og Kurt Johansen fra gruppen Zynth å le med i Busserulls sammen med Gunnar Andersen. Denne trioen ga ut albumet *Populærmusikk fra utkanten* i 2008.

I 2015 reiste gruppen rundt med «Busserulls 40 års jubileumsshow».

Fra 2017 turnerer Gunnar Andersen med et «one-man Busserull show» og med firemannsbandet «Busserulls Jubalon Orkester».
## Medlemmer
### 1962–1990
*Karl Magnus Sjøen 1962–1968, 1975–1990, 1995-1997
*Oddvar Andreassen 1962–1968, 1975–1985
*Sverre Jensen 1962–1968
*Lasse Pedersen 1975–1977
*Gunnar Andersen 1978–1990
*Reidar Brendeland 1985–1987

### 1995–2015
Nye medlemmer etter 1990:
*Egil Fagerland 1995–1997
*Tore Handeland 2000–2005
*Geir Halleland 2000–2005
*Jostein Hveding 2006–2015
*Kurt Johansen 2006–2015

## Diskografi
### Studioalbum
* 1977: *[[Suddeli-Duttan-Dei]]*
* 1978: *[[På 'an igjen]]*
* 1979: *[[Mytteri (album)|Mytteri]]*
* 1980: *[[Stiv kuling]]*
* 1981: *[[Rabbagast]]*
* 1982: *[[Banditos (album)|Banditos]]*
* 1983: *[[Oljefeber]]*
* 1985: *[[Piker, vin og 3 Busserulls]]*
* 1986: *[[Det glade vanvidd (album)|Det glade vanvidd]]*
* 1987: *[[Å då lo eg!]]*
* 1988: *[[Hi-ha! Jo galare, jo bedre!]]*
* 1990: *[[Fest & Baluba]]*

### Karl Magnus Sjøen og Egil Fagerland
* 1997: *[[Bill. mrk. «krisehjelp»]]*

### Gunnar Andersens Busserulls
* 2004: *[[Gudsord fra landet]]*
* 2008: *[[Populærmusikk fra utkanten]]*

### Samleplater
* 1989: *[[Jubalon (album)|Jubalon]]*
* 2000: *[[Kan du huska 3 Busserulls, 47 beste]]*
* 2004: *[[Plukka plommer i Hardanger og andre svisker]]*

## Referanser


## Eksterne lenker
* 
* Presseskriv fra 3 Busserulls  (2004)
Pan (andre betydninger)

**Pan** kan vise til:

* Pan (mytologi) – en gresk gud
* Pan (måne)
* Det kinesiske slektsnavnet Pan (navn)
* Pan (roman) – av Knut Hamsun fra 1894
* Fire filmatiseringer av Hamsuns roman:
**''Pan'' (1922)
**''Pan'' (1937)
**''Pan'' (1962)
**''Pan'' (1995)
* ''Pan'' (tidsskrift)
* Pan (TV-program) - tv-program på NRK (1974-1995)
*Pan (miljømagasin)
*Panfløyte
* Carme (måne) – en Jupiter-måne som var kjent som «Pan» i perioden 1955–1975
* *Pan-* – en forstavelse hentet fra gresk med betydningen «alt», «hele», som i panafrikanisme.
* Pan-monofylum
* Polyakrylnitril 
* Personlig datanett
* Sjimpanser (*Pan*) – slekt av menneskeaper

**PAN** kan vise til
* Partido Acción Nacional (Mexico) – Politisk parti i Mexico.
* ISO 3166-1 alfa-3-koden til Panama
* Panjabi – språk i India og Pakistan
K.M. Myrland

**Knut Magne «KM» Myrland** (født 23. mars 1948 i Harstad, død 24. april 2021) var en norsk country-/rootsinspirert vokalist, gitarist, komponist og tekstforfatter.

## Biografi
Myrland var opprinnelig sjømann, men ble invalidisert etter en eksplosjonsulykke i Houston i USA på begynnelsen av 1970-tallet. I 1976 slo han igjennom som visesanger med sine samfunnsengasjerende tekster og karakteristiske dype stemme på debutalbumet *[[Isbål]]*. Blant låtene var «Sånn som skyan fær», «Elisabeth» og «78° nord». I årene fram til og med 1983 ga Myrland ut åtte album til. I 1997 utgav han samlealbumet *[[Vante folk – K.M. Myrlands beste]]*, med 21 låter. I 2016 feiret KM Myrland 40 år som platartist og slapp albumet *[[Komaland]]* første uke i mai.

Myrland bodde på Mørkved i Bodø. Han turnerte mye, spesielt i Nord-Norge. Myrland ble gjerne akkompagnert av gruppa Vante Folk, som består av musikerne Øyvind Nilsen (bass), Steinar Krokstad (trommer), Sverri Dahl (tangenter, trekkspill), Tore Morten Andreassen (gitarer) og Roy Stenersen (gitarer). Gruppa, som var med på innspillingene av albumene *Nattmårra*, *Fartstid*, *Sjelespor og Komaland*, var Myrlands faste backingband siden 2006.

## Diskografi
;Album 
* 1976: *[[Isbål]]*
* 1977: *[[Gjengrodd sti]]*
* 1978: *[[78 grader Nord – Svalbardviser|78 grader Nord - Svalbardviser]]*
* 1979: *[[In From the Cold]]*
* 1979: *[[Morild (K.M. Myrland-album)|Morild]]*
* 1980: *[[Myrland (K.M. Myrland-album)|Myrland]]*
* 1981: *[[Ækte]]*
* 1982: *[[Vinternatt i Longyear]]*
* 1983: *[[Fann æ]]*
* 1997: *[[Vante folk – K.M. Myrlands beste|Vante folk - K.M. Myrlands beste]]* (samlealbum)
* 2007: *[[Nattmårra]]*
* 2007: *[[Fartstid – Live fra Tromsø|Fartstid - Live fra Tromsø]]*
* 2010: *[[Sjelespor]]*
* 2010: *[[Legenden Live]]*
* 2012: *[[KM Myrland med Vante folk - Live fra Rorbua Pub]]*
* 2016: *[[Komaland]]*

;Singler 
* *Fann æ/Noe tragisk, noe magisk* (1983)

## Referanser


## Eksterne lenker
* 
*  Biografi på www.mic.no
Vestlandsfanden

**Vestlandsfanden** er en norsk folk-rock-gruppe som ble dannet i Haugesund i 1979 av Reidar Brendeland, Øyvind Staveland (senere kjent fra Vamp), Bjarne Dankel, Ivar O Rudi og Kjell Henriksen. De hadde sin første offisielle spillejobb i 1980. Reidar Brendeland er frontfigur i gruppen. Gruppen startet som et akustisk band med irsk, skotsk, amerikansk og nordisk folkemusikk og med tekster av blant andre Kjartan Fløgstad, Ingvar Moe, Gunnar Roalkvam og andre kjente vestnorske forfattere samt melodier og tekster av Reidar Brendeland. 

Vestlandsfanden har vært nominert til Spellemannprisen, gitt ut 16 plater, hatt en rekke radio- og fjernsynsopptredener og mange topplasseringer på Norsktoppen. De har også vært høyt oppe på spillelister for radio i Sverige. Bandet har spilt på flere festivaler i Danmark og opptrådte i Hongkong sentrum i 2001. Vestlandsfanden ses på som et meget hardtarbeidende folk-rock-band og har vært på en «evigvarende» og sammenhengende turné siden 1979. Olga Kivaeva spilte fele i en kort periode etter at Ivar Woxmyhr døde 7. september 2013. Olaug Furusæter overtok senere som fast medlem og felespiller.

Melodiene «Plukka plommer i Hardanger» og «For livets glade gutter går solen aldri ned» er de mest kjente av flere hundre sanger skrevet av Reidar Brendeland.

## Medlemmer

### Nåværende

### Tidligere medlemmer

## Diskografi

## Referanser


## Eksterne lenker
* 
*
Eogan av Dalriada

**Eógan mac Muiredaig** (død ca. 739) nevnes i en del skotske kilder som konge av Dalriada i dagens Skottland fra ca. 736 frem til sin død.

Man antar at han var sønn av Muiredach mac Ainbcellaig, og dermed en konge av Cenél Loairn. Eógan mac Muiredaig nevnes hverken i irske håndskrifter eller Duan Albanach som nevner kongene fra Muiredach frem til Áed Find. Skrifter som angir at Eógan mac Muiredaig ble konge etter Muiredach er *Chronicle of the Kings of Dál Riata* og listen over konger i Chronicle of Melrose. 

Senere genealogiske oversikter for kongene av Moray fører anene deres tilbake til slekten Cenél Loairn via Ruadrí, som man antok var bror av Eógans far.

Eógans styre fant sted i perioden da pikterne under ledelse av Óengus mac Fergusa invaderte og erobret kongeriket Dál Riata. Den neste kongen av Dalriada var Áed Find av slekten Cenél nGabráin.

## Litteratur
*Anderson, Alan Orr, *Early Sources of Scottish History A.D 500&ndash;1286*, volume 1. Reprinted with corrections. Paul Watkins, Stamford, 1990. ISBN 1-871615-03-8
Fergus II av Dalriada

**Fergus mac Echdach** (død ca. 781) var konge av Dalriada i dagens Skottland fra ca. 778 til sin død.

Han etterfulgte Aed; det er uklart hva slags, om noe, slektskap det var mellom dem. Han ble selv etterfulgt av Eochaid IV. 

## Referanser
Eochaid IV av Dalriada

**Eochaid IV**, med tilnavnet «den giftige», var konge av Dalriada i dagens Skottland i 781.

Han etterfulgte Fergus II; det er uklart hva slags, om noe, slektsforhold det var mellom dem. 

Eochaids hustru skal ha vært søsteren og arvingen til Caustantín, pikternes konge. Han regnes som far til Alpin, som var Dalriadas siste konge før Skottlands samling i 841.

Ifølge noen kilder var Eochaid konge av Skottland, men Skottland ble ikke samlet før mer enn 60 år etter hans død. Det er mulig at han hadde en slik tittel, men den var i tilfelle symbolsk.

Eochaid ble etterfulgt av Konstantin, som ikke må forveksles med hans svoger Caustantín av pikterne. 

## Referanser
Muiredach av Dalriada

**Muiredach mac Ainbcellach** (død ca. 736 var konge av Dalriada i dagens Skottland fra ca. 733 til sin død.

Han etterfulgte Alpin I; det er uklart hvilket, om noe, slektsforhold det var mellom de to. Han ble selv etterfulgt av sin sønn Eogan.
Drest IX av pikterne

**Drest** IX (skotsk-gælisk: *Drest mac Caustantín*) var konge av pikterne (i dagens Skottland) fra omkring 834 og fram til 836 eller 837. Han var sønn av kong Caustantín og etterfulgte sin onkel, Óengus, til tronen.

Lengden av hans regime er basert på ulike piktiske kongelister hvor han er assosiert med «Talorgan, sønn av Uuthoil». Noen kilder, som John av Fordun, slår sammen de to kongene til «Durstolorger», kanskje påvirket av tidligere «Dubthalorc».

Det var en tid man ment at piktiske konger i denne perioden også var konger av Dalriada, men denne oppfattelsen blir ikke lenger støttet av historikerne.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D 500–1286*, bind1. Opptrykk med rettelser. Stamford: Paul Watkins, ISBN 1-871615-03-8
* Broun, Dauvit (1998): «Pictish Kings 761-839: Integration with Dál Riata or Separate Development» i Foster, Sally M., red.: *The St Andrews Sarcophagus: A Pictish masterpiece and its international connections*. Dublin: Four Courts Press, ISBN 1-85182-414-6
Eogán mac Óengusa

**Eogán mac Óengusa** (stundom referert til som *Eóganán*) var konge av pikterne eller av Fortriu, et oldtidskongedømme i dagens Skottland.

Eogán var en sønn av Óengus II mac Fergusa (død 834) og etterfulgte sin fetter Drest mac Caustantín som konge av pikterne i 836 eller 837. Den eneste nedtegnelse av Eogán i irske annaler er hendelsen om hans død som skjedde sammen med hans Bran og «Áed mac Boanta, og andre bortimot tallrike» i et slag som ble utkjempet av menn fra Fortriu mot vikinger. Dette nederlaget synes å ha avsluttet et århundrelang dominans av Piktland av etterkommerne til Óengus I av pikterne

Om annalene om Eogán er kortfattete er det andre tradisjoner knyttet til Eogán. Han er navngitt i fortellinger om grunnleggelse av det religiøse stedet St Andrews som en av sønnene til Óengus som møtte sankt Regulus ved Forteviot da helgenen brakte med seg de påståtte relikviene til Sankt Andreas til Skottland. Sammen med sin onkel Caustantín synes Eogán å ha opptrådt som en patron av klostre i Northumbria hvor han er navngitt i *Liber Vitae Dunelmensis* som inneholder en liste over de som det ble lest bønner for, datert til en gang rundt 849.

Eogán, hans far og hans fetter Domnall opptrer i *[[Duan Albanach]]*, et hyldningsdikt fra regimet til Máel Coluim mac Donnchada (Malcolm III av Skottland) som lister Máel Coluims forløpere som kongene av skottene, av Alba og av Dalriata fra Fergus Mór og hans brødre og framover. Deres inkludering i denne kilden er antatt å være for deres betydning i grunnleggen av Dunkeld og St Andrews.

Ved Eogáns død har *[[Den piktiske krønike]]*s kongeliste latt ham bli fulgt av de korte regimene til Uurad og Ferats sønner Bridei, Cináed og Drust, av Brideis, sønn av Fochel og, sluttelig, seierherre og grunnleggelsen av en ny herskende familie, ved Cináed mac Ailpín (Kenneth I av Skottland).

## Referanser


## Litteratur

* Anderson, Alan Orr ([1922] 1990): *Early Sources of Scottish History A.D 500&ndash;1286*, bind 1. Opptrykket med korreksjoner, Stamford: Paul Watkins, ISBN 1-871615-03-8
* Broun, Dauvit (1998): «Pictish Kings 761-839: Integration with Dál Riata or Separate Development» i Foster, Sally  M., red.: *The St Andrews Sarcophagus: A Pictish masterpiece and its international connections.* Dublin: Four Courts Press, ISBN 1-85182-414-6
* Clancy, Thomas Owen (2002): «Caustantín son of Fergus (Uurgust)» i Lynch, M., red.: *The Oxford Companion to Scottish History.* Oxford & New York: Oxford UP, ISBN 0-19-211696-7
* Forsyth, Katherine (2000): «Evidence of a lost Pictish source in the *Historia Regum Anglorum* of Symeon of Durham», i: Taylor,Simon  (red.) *Kings, clerics and chronicles in Scotland, 500-1297: essays in honour of Marjorie Ogilvie Anderson on the occasion of her ninetieth birthday.* Dublin: Four Courts Press, ISBN 1-85182-516-9
* Smyth, Alfred P. (1998): *Warlords and Holy Men: Scotland AD 80-1000.* Opptrykk, Edinburgh: Edinburgh UP, ISBN 0-7486-0100-7

## Eksterne lenker
* Annals of Ulster, part 1, at CELT  Ulster-annalene (oversatt til engelsk)
* ''Duan Albanach'', hos CELT (oversatt til engelsk)
* ''The Pictish Chronicle'' – Den piktiske krønike
Myhre

**Myhre** er et vanlig etternavn i Norge. Per januar 2020 er det  personer i Norge med dette etternavnet. 

## Personer
*Aslak Sira Myhre, norsk politiker (RV)
*Finn Olav Myhre, norsk direktør (Det teologiske menighetsfakultet)
*Geir Myhre, norsk ishockeyspiller
*Lars Martin Myhre, norsk gitarist og komponist 
*Linnea Myhre, norsk influenser og TV-personlighet
*Lise Myhre, norsk tegneserieskaper
*Marthe Katrine Myhre, norsk triatlonutøver og langrennsløper
*Peter N. Myhre, norsk politiker (Frp)
*Rolf Myhre, norsk politiker (KrF)
*Thomas Myhre, norsk fotballspiller
*Wenche Myhre, norsk sanger
*Øyvind Myhre, norsk forfatter

## Referanser
Alpin II av Dalriada

**Alpin mac Eochaid** (død ca. 840) var konge av Dalriada i dagens Skottland fra ca. 839 til sin død.

Hans far skal ha vært Eochaid IV, som i noen kilder ble kalt konge av Skottland. Dette var antagelig en seremoniell tittel, dersom den i det hele tatt var i bruk.

Alpins eldste sønn Kenneth ble den første kongen av det forente Skottland, og han ble i sin tur etterfulgt av Alpins yngre sønn Donald. Hans kone skal ha vært en skotsk prinsesse; hennes navn er ikke kjent.

Hans navn ble gitt til dynastiet som startet med Kenneth I, huset Alpin.

## Referanser
Oskar Schlemmer

**Oskar Schlemmer** (født 1888, død 1943) var en tysk maler, skulptør og designer som var tilknyttet Bauhausskolen.

I 1923 ble Oskar Schlemmer ansatt som lærermester ved Bauhaus teaterverksted, etter en tid ved skulpturverkstedet. Hans mest kjente verk er *Das Triadische Ballett*, der *skuespillerne* blir omformet fra det *normale* til geometriske uttrykksformer.

Han ble erklært som entartet og arbeidene hans ble vist til skrekk og advarsel i München i 1937. 65 av dem ble etterhvert beslaglagt.

## Referanser


## Eksterne lenker
*